
              CONSILIUL LOCAL     
H O T Ă R Â R E A  NR.95
 DIN 21 IULIE 2026
prima înscriere în domeniul privat al Oraşului Sânnicolau Mare a imobilelor teren extravilan  cu număr cadastral DE 1109/1/2 în suprafață de 2566 mp și DE1105 în suprafață de 2032 mp, situate în Sânnicolau Mare  

Consiliul Local al oraşului Sânnicolau Mare, judeţul Timiş ;

Având în vedere:
· Raportul nr.14759/01.07.2026 întocmit de către dl. Teodor Flaviu Brişan– şef Serviciu urbanism, amenajarea teritoriului și patrimoniu;
· Referatul de aprobare nr.14760/01.07.2026 a primarului Oraşului Sânnicolau Mare;
· prevederile Legii nr.50/1991 privind autorizarea executării lucrărilor de construcţii şi unele măsuri pentru realizarea locuinţelor republicată cu modificările şi completările ulterioare;

· prevederile art.25 alin.1 din Legea nr.350/2001 privind amenajarea teritoriului si urbanismul cu modificările şi completările ulterioare;

· prevederile Legii nr.7/1996 a cadastrului şi a publicităţii imobiliare;

· prevederile art. 87 alin.5, art.96 alin.1, 2 şi 3, art.129 alin.2 lit.(c) şi alin.6 lit.(c) din Ordonanţa de Urgenţă a Guvernului României nr.57/2019 privind Codul Administrativ;         

· procedura stabilită prin Legea nr.52/2003 privind transparenţa decizională în administraţia publică;
· avizul Comisiei economico-financiară şi agricultură şi al Comisiei pentru activităţi social culturale, culte, învăţământ, sănătate, muncă şi protecţie socială, sport, familie şi protecţie copii din cadrul Consiliului Local al  oraşului Sânnicolau Mare; 
                      În temeiul art. 139 şi ale art.196 alin.1 lit.(a) din Ordonanţa de Urgenţă a Guvernului României nr.57/2019 privind Codul Administrativ; 

H O T Ă R Ă Ş T E:

             Art.1. Se aprobă prima înscriere în domeniul privat al Oraşului Sânnicolau Mare a imobilului teren extravilan  cu număr cadastral DE1109/1/2, situat în Sânnicolau Mare, în suprafață de 2566 mp, având categoria de folosință DRUM, conform planurilor de amplasament și delimitare a imobilului întocmite de SC MULTILINES SRL.
              Art.2. Se aprobă prima înscriere în domeniul privat al Oraşului Sânnicolau Mare a imobilului teren extravilan  cu număr cadastral DE1105, situat în Sânnicolau Mare, în suprafață de 2032 mp, având categoria de folosință DRUM, conform planurilor de amplasament și delimitare a imobilului întocmite de SC MULTILINES SRL.

              Art.3.  Cu aducere la îndeplinire a prezentei hotărâri se  încredinţează Serviciului urbanism, amenajarea teritoriului și patrimoniu.
            Art.4.  Prezenta hotărâre se comunică :
· Instituţiei Prefectului judeţul Timiş ;

· Secretarului general al oraşului Sânnicolau Mare;

· Primarului oraşului Sânnicolau Mare;

· Serviciului urbanism, amenajarea teritoriului și patrimoniu;

· Biroului de Carte Funciară.
PREŞEDINTE DE ŞEDINŢĂ;                                      CONTRASEMNEAZĂ;

  CONSILIER                                                           SECRETAR GENERAL 
MARIAN LEONTIN LUCA                          FLORENTINA CORINA  PETCU 
Hotărârea a fost adoptată în unanimitate.       

